ᱠᱚᱭᱮᱢᱵᱟᱴᱩᱨ ᱦᱚᱱᱚᱛ

ᱠᱚᱭᱮᱢᱵᱟᱴᱩᱨ ᱦᱚᱱᱚᱛ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱠᱚᱭᱮᱢᱵᱟᱴᱩᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱡᱚᱛᱚ ᱰᱷᱮᱨ ᱤᱱᱰᱟᱹᱥᱴᱨᱤᱭᱟᱞ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱟᱨ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱢᱤᱫ ᱢᱩᱬ ᱞᱩᱜᱽᱲᱤ, ᱠᱟᱹᱨᱜᱟᱲ, ᱠᱚᱢᱮᱨᱥᱤᱭᱟᱞ, ᱥᱮᱪᱮᱫ, ᱤᱱᱯᱷᱚᱨᱢᱮᱥᱚᱱ ᱴᱮᱪᱱᱚᱞᱚᱡᱤ, ᱦᱤᱨᱴᱷᱠᱟᱨ ᱟᱨ ᱛᱮᱭᱟᱨᱟᱜ ᱛᱟᱞᱢᱟ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱥᱟᱢᱟᱝ ᱨᱮ ᱛᱤᱨᱩᱯᱩᱨ ᱦᱚᱱᱚᱛ, ᱠᱚᱧᱮ ᱨᱮ ᱱᱤᱞᱜᱤᱨᱤ ᱦᱚᱱᱚᱛ, ᱠᱚᱧᱮᱼᱥᱟᱢᱟᱝ ᱨᱮ ᱤᱨᱳᱰ ᱦᱚᱱᱚᱛ, ᱯᱚᱞᱠᱠᱚᱲ ᱦᱚᱱᱚᱛ, ᱤᱰᱩᱠᱠᱤ ᱦᱚᱱᱚᱛ ᱟᱨ ᱛᱨᱤᱥᱩᱨ ᱦᱚᱱᱚᱛ ᱨᱮᱱᱟᱜ ᱦᱩᱰᱤᱧ ᱴᱷᱟᱶ ᱟᱨ ᱯᱩᱲᱥᱤ ᱯᱚᱱᱚᱛ ᱠᱮᱨᱟᱞᱟ ᱨᱮᱱᱟᱜ ᱮᱨᱱᱟᱠᱩᱞᱚᱢ ᱦᱚᱱᱚᱛ ᱛᱮ ᱯᱟᱪᱮ ᱟᱨ ᱮᱛᱚᱢ ᱨᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ ᱒᱐᱑᱑ ᱥᱟᱞ ᱫᱷᱟᱹᱨᱤᱡ, ᱠᱚᱭᱮᱢᱵᱟᱴᱩᱨ ᱦᱚᱱᱚᱛ ᱨᱮ ᱓᱔,᱕᱘,᱐᱘᱕ ᱜᱚᱴᱟᱝ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱚᱸᱰᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱑,᱐᱐᱐ ᱛᱟᱦᱮᱸ ᱠᱟᱱᱟ ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱔% ᱛᱟᱦᱮᱸ ᱠᱟᱱᱟ ᱾

ᱱᱟᱜᱟᱢ

ᱚᱛᱱᱚᱜ

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱚᱭᱮᱢᱵᱟᱴᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱓᱔,᱕᱘,᱐᱘᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱑,᱐᱐᱐ ᱠᱚᱲᱟ ᱨᱮ ᱑,᱐᱐᱐ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱙᱒᱙ ᱠᱷᱚᱱ ᱫᱚ ᱟᱹᱰᱤ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱜᱩᱴ ᱓᱑᱙,᱓᱓᱒ ᱛᱩᱨᱩᱭ ᱥᱟᱞ ᱠᱷᱚᱱ ᱠᱚᱢ ᱩᱢᱮᱨ ᱠᱚᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱖᱓,᱒᱓᱐ ᱠᱚᱲᱟ ᱟᱨ ᱑᱕᱖,᱑᱐᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱑᱕.᱕ ᱥᱟᱭᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱟᱹᱫᱤᱵᱟᱹᱥᱤ ᱫᱚ ᱐.᱘᱒ ᱥᱟᱭᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱘᱓.᱙᱘% ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱨᱮ ᱜᱩᱴ ᱚᱲᱟᱜ ᱫᱚ ᱙᱕᱘,᱐᱓᱕ ᱜᱚᱴᱟᱝ ᱛᱟᱦᱮᱸ ᱠᱟᱱᱟ ᱾

ᱦᱮᱡ ᱥᱮᱱ ᱰᱟᱦᱟᱨ

ᱩᱰᱟᱹᱱ ᱰᱟᱦᱟᱨ
ᱱᱚᱣᱟ ᱦᱚᱱᱚᱛ ᱫᱚ ᱠᱚᱭᱮᱢᱵᱟᱴᱩᱨ ᱨᱮ ᱠᱚᱭᱮᱢᱵᱟᱴᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱷᱚᱱ ᱥᱮᱵᱟ ᱦᱟᱠᱟᱱᱟ ᱾ ᱠᱚᱭᱮᱢᱵᱟᱴᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱪᱮᱱᱱᱟᱭ, ᱢᱩᱢᱵᱟᱭ, ᱵᱮᱝᱜᱟᱞᱩᱨᱩ, ᱫᱤᱞᱞᱤ, ᱦᱟᱭᱫᱨᱟᱵᱟᱫᱽ, ᱠᱚᱞᱠᱟᱛᱟ, ᱚᱦᱢᱚᱫᱟᱵᱟᱫᱽ ᱮᱢᱟᱱ ᱢᱩᱬᱩᱛ ᱥᱤᱧᱚᱛᱤᱭᱟᱹ ᱥᱚᱦᱚᱨ ᱞᱟᱹᱜᱤᱫ ᱚᱲᱟᱜ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱟᱨ ᱥᱟᱨᱡᱟ, ᱥᱨᱤᱞᱚᱝᱠᱟ ᱟᱨ ᱥᱤᱝᱜᱟᱯᱩᱨ ᱞᱟᱹᱜᱤᱫ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱮᱢᱚᱜᱼᱟ ᱾ ᱱᱚᱣᱟ ᱨᱮᱱᱟᱜ ᱨᱟᱱᱣᱮ ᱫᱚ ᱙,᱗᱖᱐ ᱯᱷᱩᱴ (᱒,᱙᱗᱐ ᱢᱤᱴᱚᱨ) ᱡᱤᱞᱤᱧᱟ ᱟᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱞᱟᱹᱜᱤᱫ ᱵᱮᱵᱷᱟᱨᱚᱜ ᱠᱟᱱ ᱢᱚᱬᱮ ᱜᱚᱴᱟᱝ ᱩᱰᱟᱹᱱ ᱰᱟᱹᱦᱤ ᱠᱚ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱾ ᱥᱩᱞᱩᱨ ᱩᱰᱟᱹᱱ ᱯᱷᱩᱨᱜᱟᱹᱞ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱩᱰᱟᱹᱱ ᱯᱷᱟᱹᱫᱽ ᱨᱮᱱᱟᱜ ᱢᱤᱫ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾

ᱨᱮᱞ
ᱠᱚᱭᱮᱢᱵᱟᱴᱩᱨ ᱦᱚᱱᱚᱛ ᱨᱮ ᱴᱨᱮᱱ ᱥᱮᱵᱟ ᱫᱚ ᱑᱘᱖᱓ ᱥᱟᱞ ᱨᱮ ᱠᱮᱨᱟᱞ ᱟᱨ ᱯᱟᱪᱮ ᱫᱚᱨᱭᱟ ᱫᱷᱟᱨᱮ ᱠᱚ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱚ ᱥᱟᱶ ᱡᱚᱲᱟᱣ ᱞᱟᱹᱜᱤᱫ ᱯᱳᱫᱽᱱᱩᱨ-ᱢᱚᱫᱽᱨᱟᱥ ᱞᱟᱭᱤᱱ ᱵᱮᱱᱟᱣ ᱛᱟᱭᱚᱢ ᱮᱦᱚᱵ ᱞᱮᱱᱟ ᱾ ᱵᱨᱚᱰ ᱜᱮᱡᱽ ᱴᱨᱮᱱ ᱠᱚᱭᱮᱢᱵᱟᱴᱩᱨ ᱫᱚ ᱥᱤᱧᱚᱛ ᱟᱨ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱡᱚᱛᱚ ᱴᱚᱴᱷᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱳᱫᱽᱱᱩᱨ ᱟᱨ ᱰᱤᱸᱰᱤᱜᱩᱞ ᱛᱟᱞᱟ ᱨᱮ ᱢᱮᱱᱟᱜ ᱢᱤᱴᱚᱨ ᱜᱮᱡᱽ ᱞᱟᱭᱤᱱ ᱢᱮ ᱒᱐᱐᱙ ᱥᱟᱞ ᱨᱮ ᱵᱚᱸᱫᱽ ᱞᱮᱱᱟ ᱟᱨ ᱜᱮᱡᱽ ᱵᱚᱫᱚᱞ ᱫᱚ ᱯᱩᱨᱟᱹ ᱛᱮ ᱦᱩᱭ ᱞᱮᱱᱟ ᱾ ᱠᱚᱭᱮᱢᱵᱟᱴᱩᱨ ᱡᱚᱸᱠᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱟᱨ ᱱᱚᱣᱟ ᱦᱚᱱᱚᱛ ᱫᱚ ᱥᱟᱞᱮᱢ ᱰᱤᱵᱤᱡᱚᱱ ᱨᱮᱱᱟᱜ ᱦᱟᱹᱴᱤᱧ ᱨᱮ ᱢᱮᱱᱟᱜᱼᱟ ᱾ ᱠᱚᱭᱮᱢᱵᱟᱴᱩᱨ ᱠᱚᱧᱮ, ᱯᱳᱫᱽᱱᱩᱨ, ᱯᱳᱞᱟᱪᱤ ᱟᱨ ᱢᱮᱴᱩᱯᱟᱞᱟᱭᱚᱢ ᱦᱚᱱᱚᱛ ᱨᱮᱱᱟᱜ ᱮᱴᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱮᱴᱟᱜ ᱥᱴᱮᱥᱚᱱ ᱠᱚ ᱨᱮ ᱯᱤᱞᱟᱢᱮᱰᱩ, ᱥᱤᱝᱜᱟᱱᱞᱳᱨ, ᱤᱨᱩᱜᱩᱨ, ᱯᱮᱨᱤᱭᱟᱱᱟᱭᱠᱟᱱᱯᱟᱞᱭᱚᱢ, ᱢᱟᱫᱩᱠᱠᱟᱨᱟᱭ, ᱥᱳᱢᱱᱩᱨ, ᱠᱤᱱᱟᱛᱷᱩᱠᱟᱫᱟᱣᱩ ᱟᱨ ᱥᱩᱞᱩᱨ ᱨᱳᱰ ᱥᱮᱞᱮᱫ ᱢᱮᱱᱟᱜᱼᱟ ᱾

ᱥᱚᱲᱚᱠ
ᱠᱚᱭᱮᱢᱵᱟᱴᱩᱨ ᱦᱚᱱᱚᱛ ᱫᱚ ᱥᱚᱲᱚᱠ ᱟᱨ ᱨᱟᱡᱽᱰᱟᱦᱟᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱮᱭᱟᱭ ᱴᱚᱴᱷᱟᱠᱤᱭᱟᱹ ᱦᱮᱡᱥᱮᱱ ᱜᱟᱹᱰᱤ ᱳᱯᱷᱤᱥ ᱢᱮᱱᱟᱜᱼᱟ: ᱠᱚᱭᱮᱢᱵᱟᱴᱩᱨ ᱮᱛᱚᱢ (ᱯᱤᱞᱟᱢᱮᱰᱩ), ᱠᱚᱭᱟᱢᱵᱚᱴᱩᱨ ᱛᱟᱞᱢᱟ (ᱜᱷᱟᱱᱫᱷᱤᱯᱩᱨᱚᱢ), ᱠᱚᱭᱮᱢᱵᱟᱴᱩᱨ ᱠᱚᱧᱮ (ᱛᱷᱩᱰᱤᱭᱟᱞᱩᱨ), ᱠᱚᱭᱮᱢᱵᱟᱴᱩᱨ ᱯᱟᱪᱮ (ᱠᱚᱣᱮᱭᱯᱩᱫᱩᱨ), ᱢᱮᱴᱴᱩᱯᱟᱞᱚᱭᱚᱢ, ᱯᱳᱞᱟᱪᱤ ᱟᱨ ᱥᱩᱞᱩᱨ ᱾ ᱢᱚᱬᱮ ᱜᱚᱴᱟᱝ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱢᱮᱱᱟᱜᱼᱟ ᱱᱚᱣᱟ ᱦᱚᱱᱚᱛ ᱫᱚ ᱯᱚᱱᱚᱛ ᱨᱮᱱᱟᱜ ᱮᱢᱟᱱ ᱴᱷᱟᱶ ᱠᱷᱚᱱ ᱡᱚᱲᱟᱣᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website


ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ